**ZMLUVA O DIELO č. ............./2022**

**na uskutočnenie stavebných prác v súlade s ustanoveniami**

**obchodného zákonníka číslo 5l3/9l Zb.**

**I. Zmluvné strany**

1.1. Objednávateľ:

Názov: Mesto Leopoldov

Sídlo: Hlohovská cesta 104/2, 920 41 Leopoldov

štatutárny zástupca: primátorka mesta Leopoldov, Mgr. Terézia Kavuliaková

IČO: 00312703

DIČ: 2021268095

Kontaktná osoba vo veciach zmluvných: Mgr. Terézia Kavuliaková

Kontaktná osoba vo veciach technických: Ing. Kristína Bajtalová

1.2. Zhotoviteľ:

Názov:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

Spoločnosť zapísaná v Obchodnom registri Okresného súdu .................., odd. .............., vložka číslo.....................

**II. Predmet zmluvy**

* 1. Predmetom plnenia zmluvy je záväzok Zhotoviteľa zhotoviť pre Objednávateľa Dielo :

Názov stavby : „**Dom sociálnych služieb Leopoldov**“, ktorý je predmetom schváleného projektu: Dom sociálnych služieb Leopoldov, kód projektu: 302021W890 v rámci operačného programu – Integrovaný regionálny operačný program a bude financovaný z nenávratného finančného príspevku (ďalej len „NFP“).

Miesto stavby : Mesto Leopoldov, Štúrova ulica č. 454/2, Ulica 1. mája, Leopoldov, katastrálne územie Leopoldov, parc. reg. „C“ 1165.

podľa špecifikácie a v rozsahu určenom nasledujúcimi dokumentmi:

a) Tento dokument označený ako „Zmluva o dielo“, spolu s prílohami, ak nie sú výslovne uvedené nižšie v tomto bode (ďalej len „Zmluva“);

b) Projektová dokumentácia spolu s jej prípadnými zmenami uskutočnenými počas verejného obstarávania zákazky, vypracovaná: SPDe, s.r.o., Obchodná 41, 811 06 Bratislava

Autori projektu: Štefan Lichvár, Mária Lichvárová, Michal Petráš, Alexander Schleicher, doc. Ing. arch. Lea Rollová

Hlavní architekti projektu: Ing. arch. Štefan Lichvár, doc. Ing. arch. Alexander Schleicher, PhD.

(ďalej aj ako „Dokumentácia“),

c) Rozpočet stavby

d) Predmetom plnenia Zhotoviteľa podľa tejto Zmluvy je i vypracovanie dielenskej dokumentácie a dokumentácie všetkých nevyhnutných detailov diela. Zhotoviteľ sa zaväzuje túto dokumentáciu konzultovať s projektantom a zodpovedným zástupcom objednávateľa, a to pred uskutočnením samotných prác a dodávok.

e) Súťažné podklady z verejného obstarávania, ktorého výsledkom bolo uzavretie tejto zmluvy a ponuka dodávateľa predložená v tomto verejnom obstarávaní.

Uvedené dokumenty treba chápať ako záväzné a vzájomne sa doplňujúce. V prípade rozporov medzi nimi, platí poradie ich záväznosti zostupne tak, ako sú uvedené vyššie v tomto bode.

* 1. Zhotoviteľ sa zaväzuje vykonať dielo vo vlastnom mene a na vlastnú zodpovednosť pri dodržaní kvalitatívnych a technických podmienok určených Dokumentáciou, v súlade so stavebným povolením a s platnými príslušnými technickými normami a všeobecne záväznými právnymi predpismi, za podmienok dohodnutých v tejto Zmluve (ďalej len „dielo“), riadne a včas a zhotovené dielo odovzdať Objednávateľovi.
  2. Zhotoviteľ potvrdzuje, že sa v plnom rozsahu a úplne oboznámil s rozsahom, povahou a charakterom diela a staveniska, všetkými súvisiacimi podmienkami a okolnosťami podstatnými pre riadne ukončenie a odovzdanie diela, že sú mu známe technické, kvalitatívne a iné podmienky potrebné k vykonaniu diela a že disponuje takými personálnymi a materiálnymi kapacitami a odbornými znalosťami, ktoré sú k vykonaniu diela potrebné.
  3. Zhotoviteľ potvrdzuje, že sa riadne oboznámil so všetkými podkladmi potrebnými k vykonaniu diela. Preskúmaním projektovej dokumentácie v stave ku dňu uzavretia tejto Zmluvy Zhotoviteľ nezistil akékoľvek nezrovnalosti, ktoré by mu bránili vykonať dielo úplné, zodpovedajúcej kvality, plne funkčné a schopné riadneho a včasného odovzdania. Zhotoviteľ zároveň záväzne vyhlasuje, že do ceny diela podľa tejto zmluvy sú zahrnuté tiež všetky ceny prác a nákladov, resp. iných výdavkov, ktoré nie sú jednoznačne špecifikované v príslušnej projektovej dokumentácii a v cenovej ponuke zhotoviteľa, ale ktorých vykonanie, resp. vynaloženie by mal zhotoviteľ v rámci svojej odbornej spôsobilosti predpokladať a potvrdzuje, že projektová dokumentácia je dostatočným podkladom pre kompletné dokončenie a sprevádzkovanie diela, a to za cenu diela ponúknutú v cenovej ponuke Zhotoviteľa.
  4. Objednávateľ sa zaväzuje za riadne vykonané a prevzaté dielo zaplatiť dohodnutú cenu.
  5. V prípade, ak bude na riadne užívanie diela nevyhnutné akékoľvek právo duševného vlastníctva Zhotoviteľa alebo tretej osoby, Zhotoviteľ zabezpečí, aby Objednávateľ  prevzatím diela získal aj všetky oprávnenia a licencie nevyhnutné na riadne užívanie diela s tým, že odplata za používanie týchto práv je zahrnutá v cene predmetu Zmluvy.
  6. Všetky veci, dodávky, práce a podklady, ktoré sú potrebné k vykonaniu diela, je povinný zaobstarať Zhotoviteľ, pokiaľ nie je v tejto Zmluve výslovne uvedené, že ich zaobstará Objednávateľ.

**Článok III**

**Čas plnenia**

1. Zhotoviteľ sa zaväzuje, že ukončí a odovzdá dielo v týchto termínoch:
   1. Termín začatia realizácie diela: dňom prevzatia staveniska Zhotoviteľom
   2. Termín ukončenia vykonávania a odovzdania diela: do 13 mesiacov od prevzatia staveniska Zhotoviteľom.
   3. Objednávateľ odovzdá Zhotoviteľovi stavenisko formou písomného vzájomne potvrdeného protokolu o odovzdaní a prevzatí. Objednávateľ sa zaväzuje stavenisko odovzdať Zhotoviteľovi a Zhotoviteľ sa zaväzuje stavenisko od objednávateľa prevziať do 7 dní od doručenia výzvy Objednávateľa na prevzatie staveniska Zhotoviteľovi. Objednávateľ sa zaväzuje zaslať Zhotoviteľovi výzvu na prevzatie staveniska do 10 dní od nadobudnutia účinnosti tejto Zmluvy. V prípade, ak si Zhotoviteľ stavenisko neprevezme do 7 dní od doručenia výzvy od Objednávateľa ide o podstatné porušenie povinnosti podľa tejto Zmluvy.
   4. Zhotoviteľ sa zaväzuje dielo vykonávať podľa vecného a časového harmonogramu tak, ako je uvedené v Harmonograme stavebných prác (ďalej len „Harmonogram“), ktorý tvorí prílohu č. 5 tejto Zmluvy o dielo. (*pozn. Harmonogram predložený zhotoviteľom ako súčasť ponuky vo verejnom obstarávaní*)
   5. Zhotoviteľ nie je oprávnený požadovať zmenu Harmonogramu. Prerušiť vykonávanie diela podľa Harmonogramu je Zhotoviteľ oprávnený iba v prípadoch, ktoré budú objektívne a preukázateľne brániť  vo vykonávaní diela podľa Harmonogramu, a to z dôvodu:
2. zásahu orgánov štátnej správy, ktorý vznikol z dôvodov mimo sféry vplyvu Zhotoviteľa;
3. prerušenia vykonávania diela na príkaz Objednávateľa;
4. zmene technického riešenia diela zo strany Objednávateľa;
5. v prípadoch vyššej moci, ktorá znemožňuje riadnu realizáciu diela alebo jeho časti. Pod pojmom vyššia moc sa rozumejú okolnosti majúce vplyv na dielo, ktoré nie sú závislé na vôli zmluvných strán a ktoré zmluvné strany nemôžu ovplyvniť, ani ich nemohli pri zachovaní všetkej odbornej starostlivosti predpokladať pri uzatvorení Zmluvy o dielo (napr. vojna, mobilizácia, povstanie, a pod.);
6. omeškaní Objednávateľa s odovzdaním staveniska;
7. nemožnosť vykonávať stavebné práce z dôvodu preukázaného nepriaznivého počasia, ktoré bráni vykonávaniu diela v kvalite zodpovedajúcej požiadavke Objednávateľa na prvotriednu kvalitu diela.
   1. Podmienkou pre posunutie termínov vecného a časového harmonogramu vykonávania diela podľa Harmonogramu o čas prerušenia vykonávania diela podľa bodu 3.4. písm. a), d) a f) tejto Zmluvy je skutočnosť, že Zhotoviteľ písomne oznámi a preukáže dôvod oprávňujúci na prerušenie vykonávania diela Objednávateľovi spolu s predpokladaným termínom odpadnutia tejto prekážky a Objednávateľ prerušenie vykonávania diela z tohto dôvodu písomne schváli. Počas prerušenia vykonávania diela neplynie lehota na vykonanie a odovzdanie diela a začne opäť plynúť po jej opadnutí.
   2. Ak bude Objednávateľom zistené, že Zhotoviteľ nedostatočne zabezpečuje kapacity pracovníkov na stavenisku (t.j. napr. počet zamestnancov, potrebný počet stavbyvedúcich alebo osôb zodpovedných za plnenie opatrení v oblasti BOZP, dĺžka pracovnej doby, množstvo strojov, čistota a bezpečnosť staveniska a pod.), upozorní Objednávateľ alebo technický dozor Objednávateľa na túto skutočnosť Zhotoviteľa zápisom do stavebného denníka. Zhotoviteľ má povinnosť vykonať nápravu, alebo tieto kapacity v dostatočnej miere rozšíriť okamžite, tzn. najneskôr do druhého pracovného dňa od upozornenia a o tejto skutočnosti vykonať zápis v stavebnom denníku. Porušenie tejto povinnosti sa považuje za podstatné porušenie povinnosti podľa tejto Zmluvy.

**Článok IV Cena diela**

1. Celková cena za vykonanie diela je stanovená v súlade so zákonom č. 18/1996 Z.z. o cenách v znení neskorších predpisov, ako cena maximálna a predstavuje čiastku

Cena bez DPH: ..................... EUR

1. Daň z pridanej hodnoty bude pripočítaná k cene diela v zmysle platných právnych predpisov.
2. Cena diela bola určená ako súčet položiek rozpočtu, ktorý tvorí prílohu č. 1 ako súčasť tejto Zmluvy o dielo a bol vytvorený ako súčasť ponuky Zhotoviteľa vo verejnom obstarávaní (ďalej len „Rozpočet stavby“). Zhotoviteľ vyhlasuje, že cenová ponuka Zhotoviteľa je k momentu podpisu tejto zmluvy kompletná a bola vypracovaná na základe Výkazu výmer a Dokumentácie – zhotoviteľ si prepočítal všetky výmery a tieto aj ocenil v celom rozsahu. Zhotoviteľ nemá nárok na navýšenie ceny diela z dôvodu chybného výpočtu výmery z Dokumentácie.
3. Cena diela obsahuje všetky náklady na zhotovenie diela, predovšetkým náklady na materiál, prácu, všetky stroje, vybavenie a zariadenie, ich používanie a údržbu, ďalej všetky služby, ktoré zabezpečujú realizáciu prác, dokončenie, údržbu počas realizácie diela, likvidáciu odpadu vzniknutého v súvislosti s realizáciou diela, náklady na zabezpečenie bezpečnosti a ochrany zdravia pri práci na stavenisku, vypracovanie dokumentov ku kolaudácii a užívaniu diela, vypracovanie dielenskej dokumentácie a dokumentácie všetkých nevyhnutných detailov Zhotoviteľom, náklady na pripojenie a spotrebu elektrickej energie, vodné – stočné, stráženie staveniska, oplotenie staveniska, označenie staveniska, suché WC, osvetlenie staveniska, a iné, zmluvné záruky, bankové náklady, zisk, všeobecné riziká v súlade s ustanoveniami Zmluvy o dielo, vrátane zmluvne stanovenými záväzkami a zodpovednosťou.

**Článok V**

**Spôsob fakturácie a platobné podmienky**

* 1. Zmluvné strany sa dohodli, že Objednávateľ uhradí Zhotoviteľovi cenu za dielo v  troch častiach, a to prvú časť vo výške 30 %, druhú časť vo výške 30 % a tretiu časť vo výške 40% z celkovej ceny za dielo.
  2. Prvá časť ceny za dielo vo výške 30 % bude uhradená po skutočnej realizácii 30% stavebných prác určených na základe finančného vyjadrenia ceny stavebných prác podľa Rozpočtu stavby – príloha č. 1 tejto Zmluvy, a to na základe faktúry, ktorej prílohou je súpis skutočne vykonaných prác na diele potvrdených Objednávateľom.
  3. Druhá časť ceny za dielo vo výške 30 % bude uhradená po skutočnej realizácii 60% stavebných prác určených na základe finančného vyjadrenia ceny stavebných prác podľa Rozpočtu stavby – príloha č. 1 tejto Zmluvy, a to na základe faktúry, ktorej prílohou je súpis skutočne vykonaných prác na diele potvrdených Objednávateľom.
  4. Objednávateľ sa zaväzuje, že v prípade ak nezistí rozpor medzi vykonanými stavebnými prácami a súpisom vykonaných prác, odsúhlasí predložený súpis vykonaných prác do desať dní odo dňa jeho predloženia Zhotoviteľom; ak Objednávateľ do desiatich dní odo dňa predloženia súpisu vykonaných prác neoznámi zhotoviteľovi pripomienky, má sa za to, že s predloženým súpisom vykonaných prác súhlasí. Ak bude mať Objednávateľ k predloženému súpisu vykonaných prác pripomienky, budú odstránené vzájomnou dohodou. Ak k dohode nedôjde, Zhotoviteľ je povinný postupovať podľa požiadaviek Objednávateľa.
  5. Tretia časť ceny za dielo vo výške 40% z celkovej ceny bude uhradená na základe faktúry, po riadnom prevzatí vykonaného diela bez vád a nedorobkov.
  6. Zhotoviteľ je povinný zaplatiť svojim subdodávateľom, vrátane priamych subdodávateľov, všetky splatné faktúry za práce súvisiace s vyhotovením diela. Ak Zhotoviteľ tieto faktúry neuhradil viac ako 15 dní po splatnosti, môže Objednávateľ na žiadosť subdodávateľa Zhotoviteľa, ktorý riadne splnil svoj záväzok túto dlžnú čiastku (čiastočne alebo úplne) uhradiť. Čiastku uhradenú subdodávateľom Zhotoviteľa podľa predchádzajúcej vety je Objednávateľ oprávnený (podľa vlastnej úvahy) započítať proti splatným pohľadávkam Zhotoviteľa alebo následným (budúcim) pohľadávkam Zhotoviteľa podľa tejto Zmluvy alebo môže Zhotoviteľa vyzvať k úhrade tejto čiastky na účet Objednávateľa. Pred každou realizáciou úhrady subdodávateľovi podľa tohto bodu je Objednávateľ povinný osloviť Zhotoviteľa s požiadavkou na preukázanie dôvodu nezaplatenia pohľadávky subdodávateľa Zhotoviteľom. Objednávateľ môže postupovať podľa tohto bodu iba v prípade, ak Zhotoviteľ riadne nepreukáže dôvody nezaplatenia pohľadávky subdodávateľa.

5.6 Platnosť faktúry je 60 dní od doručenia riadne vystavenej faktúry Objednávateľovi, z dôvodu hradenia ceny za dielo na základe zmluvy o poskytnutí NFP. Zaplatením sa rozumie odpísanie finančných prostriedkov z účtu Objednávateľa. Zaplatenie čiastkovej faktúry neznamená prevzatie časti diela Objednávateľom. Ak Zhotoviteľ nedoručí Objednávateľovi úplnú faktúru so všetkými predpísanými prílohami, tak nezačne plynúť lehota splatnosti ceny za dielo.

5.7 Zhotoviteľ akceptuje skutočnosť, že cena diela mu nebude uhradená skôr, ako bude poskytovateľom NFP ukončená finančná kontrola, resp. skôr ako bude potvrdená ex-ante finančná kontrola.

5.8 Faktúra - daňový doklad bude obsahovať všetky náležitosti daňového dokladu podľa § 10 zákona č. 431/2002 Z. z. o účtovníctve v znení neskorších predpisov a § 71 zákona č. 222/2004 Z. z. o dani z pridanej hodnoty v znení neskorších predpisov, minimálne však:

1. označenie faktúra - daňový doklad a jej číslo;
2. názov a adresu sídla Objednávateľa a Zhotoviteľa a adresu, na ktorú má byť faktúra

zaslaná, IČO, DIČ, IČ DPH Zhotoviteľa aj Objednávateľa;

1. číslo zmluvy a označenie diela;
2. označenie banky (názov a adresa banky, SWIFT kód) a číslo účtu (aj v tvare IBAN);
3. dátum dodania plnenia;
4. deň vystavenia a odoslania faktúry a lehota splatnosti;
5. výšku fakturovanej čiastky nasledovne: základ dane, sadzbu dane, výšku dane, celkovú

fakturovanú sumu zaokrúhlenú na dve desatinné miesta;

1. náležitosti pre účely dane z pridanej hodnoty;
2. pečiatku a podpis Zhotoviteľa;
3. prílohy v zmysle tejto Zmluvy o dielo.

5.9 Za správne vyčíslenie výšky dane z pridanej hodnoty zodpovedá Zhotoviteľ v plnom rozsahu.

5. 10 V prípade, že faktúra a jej prílohy nebude obsahovať všetky dohodnuté náležitosti, Objednávateľ sumu ceny uvedenú na takejto faktúre neuhradí a vráti Zhotoviteľovi s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry Objednávateľovi.

5.11 Zhotoviteľ zašle Objednávateľovi faktúru spolu s prílohami v 2 (dvoch) vyhotoveniach.

5.12 Prílohou faktúry sú nasledovné doklady:

1. zisťovací protokol o vykonaných stavebných prácach a dodávkach, na ktorom Zhotoviteľ potvrdzuje podpisom oprávnenej osoby a pečiatkou, že práce uvedené v priložených dokumentoch sú v súlade so skutočnosťou a predstavujú požiadavky Objednávateľa uplatnené v rámci Zmluvy,
2. preberací protokol a/alebo súpis vykonaných prác a dodávok v súlade s nižšie uvedenými požiadavkami:
   * položky súpisu vykonaných prác musia byť v súlade s položkami prác uvedenými v Rozpočte stavby,
   * súpis vykonaných prác musí zaznamenávať množstva prác vykonaných/tovarov dodaných Zhotoviteľom v súlade s Rozpočtom stavby,
   * súpis vykonaných prác musí byť potvrdený zo strany technického dozoru Objednávateľa,
   * súpis vykonaných prác musí obsahovať jednotkové ceny fakturovaných prác v súlade so Zmluvou,
   * krycí list prác/rekapitulácia (ak je to relevantné),
   * fotodokumentácia zachytávajúca fakturované práce a dodávky

5.13 Zhotoviteľ je povinný na vyžiadanie bez zbytočného odkladu predložiť Objednávateľovi stavebný denník, dodacie listy a certifikáty stavebných materiálov, ktoré fakturoval.

5.14 Objednávateľ neposkytuje preddavok, ani zálohovú platbu na cenu za dielo.

5.15 V prípade nerealizovania diela vôbec nevznikne Zhotoviteľovi právo na vystavenie faktúry Objednávateľovi.

5.16 Zhotoviteľ vyhlasuje, že ku dňu podpisu tejto Zmluvy neexistujú dôvody, na základe ktorých by sa Objednávateľ mal stať ručiteľom za daň podľa § 69 ods. 14 v nadväznosti na § 69b zákona č. 222/2004 Z.z. o DPH v znení neskorších predpisov.

5.17 Pokiaľ Zhotoviteľ bude povinný v zmysle príslušných právnych predpisov vystavovať faktúry na cenu diela s DPH, platí, že Objednávateľ je oprávnený zadržať z fakturovanej ceny diela bez DPH sumu zodpovedajúcu sume DPH uvedenej na každej faktúre vystavenej Zhotoviteľom na Objednávateľa v prípade, ak u Zhotoviteľa nastanú dôvody na zrušenie registrácie podľa § 81 ods. 4 písm. b) druhého bodu v zmysle zákona č. 222/2004 Z.z. o DPH v znení neskorších predpisov alebo Zhotoviteľ bude zverejnený v príslušnom zozname osôb na zrušenie registrácie podľa § 81 ods. 4 písm. b) vedenom Finančným riaditeľstvom SR, alebo bude daná dôvodná obava, že Zhotoviteľ príslušnú daň z pridanej hodnoty alebo jej časť v rozpore so zákonom č. 222/2004 Z.z. o DPH v znení neskorších predpisov nezaplatí. Objednávateľ je oprávnený takto zadržanú sumu použiť na úhradu neuhradenej DPH z faktúr vystavených Zhotoviteľom na Objednávateľa, ktorú bude Objednávateľ povinný uhradiť ako ručiteľ podľa § 69 ods.14 zákona č. 222/2004 Z.z.. Nepoužitú časť zadržanej sumy Objednávateľ vráti Zhotoviteľovi po predložení potvrdenia vydaného príslušným správcom dane, že dôvody, pre ktoré sa stal Objednávateľ ručiteľom za daň z pridanej hodnoty, už odpadli.

5.18 Zmluvné strany prehlasujú, že pred podpisom tejto Zmluvy zložil Zhotoviteľ na bankový účet Objednávateľa zábezpeku vo výške 50.000,-EUR. Táto zábezpeka slúži na úhradu zmluvných sankcií, náhrady škody a ostatných pohľadávok, ktoré vzniknú Objednávateľovi voči Zhotoviteľovi na základe tejto Zmluvy alebo v súvislosti s ňou. V prípade vzniku pohľadávky Objednávateľa voči Zhotoviteľovi, Objednávateľ oznámi Zhotoviteľovi výšku tejto pohľadávky a jej úhradu zo sumy zloženej zábezpeky. Výška zloženej zábezpeky sa tým zníži o príslušnú sumu a Zhotoviteľ je povinný najneskôr do 7 dní po doručení takéhoto oznámenia zaplatiť Objednávateľovi (prevodom na bankový účet) takú sumu, ktorou doplní zloženú zábezpeku na dohodnutú výšku 50.000,-EUR. Nedoplnenie sumy zábezpeky podľa predchádzajúcej vety v stanovenej lehote je porušením zmluvnej povinnosti podstatným spôsobom. Po ukončení záručnej doby je Zhotoviteľ oprávnený požiadať Objednávateľa o vrátenie zloženej zábezpeky, resp. jej nevyčerpanej časti a Objednávateľ je v takom prípade povinný vrátiť zábezpeku, resp. jej nevyčerpanú časť Zhotoviteľovi najneskôr do 7 dní od dňa doručenia žiadosti Zhotoviteľom.

5.19 Zábezpeku podľa predchádzajúceho bodu tejto Zmluvy môže zložiť Zhotoviteľ aj vo forme bankovej záruky, ktorá umožní jej uplatnenie v zmysle predchádzajúceho bodu na uhrádzanie tam uvedených pohľadávok a v tejto bankovej záruke musí byť jedinou podmienkou uhradenia pohľadávky nárok vznesený Objednávateľom bez dodatočných obmedzení stanovených bankou alebo Zhotoviteľom. Banková záruka musí byť platná po dobu o mesiac presahujúcu termín uplynutia záručnej doby. V prípade čerpania finančných prostriedkov z bankovej záruky je Zhotoviteľ povinný doplniť výšku bankovej záruky do 7 dní tak aby opätovne zodpovedala požadovanej výške, teda 50.000,-EUR. Nedoplnenie sumy zábezpeky podľa predchádzajúcej vety v stanovenej lehote je porušením zmluvnej povinnosti podstatným spôsobom. Po ukončení záručnej doby je Zhotoviteľ oprávnený požiadať Objednávateľa o vrátenie záručnej listiny, a Objednávateľ je v takom prípade povinný vrátiť záručnú listinu, ak už nemá žiadne nároky, ktoré by z nej mohol uplatňovať, a to najneskôr do 7 dní od dňa doručenia žiadosti zhotoviteľom.

5.20 Zmluvné strany sa dohodli, že v prípade, ak je v rámci plynutia záručnej doby voči Zhotoviteľovi začaté konkurzné konanie a/alebo ak sa začal vyhotovovať reštrukturalizačný posudok (o tejto skutočnosti je Zhotoviteľ povinný Objednávateľa bezodkladne informovať), poskytuje sa Objednávateľovi dňom zverejnenia uznesenia príslušného súdu o začatí konkurzného konania a/alebo dňom vyhotovenia reštrukturalizačného posudku správcom (o tejto skutočnosti je Zhotoviteľ povinný Objednávateľa bezodkladne informovať) dodatočná zľava z ceny za dielo vo výške zloženej zábezpeky, resp. jej zostatku.

**Článok VI**

**Spôsob vykonávania diela**

* 1. Zhotoviteľ je povinný dodržiavať pri plnení tejto Zmluvy všetky súvisiace všeobecne záväzné právne predpisy a technické normy.
  2. Zhotoviteľ vyhlasuje, že pred podpisom tejto Zmluvy o dielo si stavenisko a jeho okolie prehliadol a overil si všetky s tým súvisiace dostupné informácie v takej miere, že je plne oboznámený s jeho tvarom a charakteristikou, hydrologickými a klimatickými podmienkami a možnosťami prístupu na stavenisko, ako aj s potrebou všetkých práv potrebných pre realizáciu diela. Zhotoviteľ od Objednávateľa v tejto súvislosti nepožaduje, ani po prevzatí staveniska požadovať nebude, žiadne ďalšie plnenie.
  3. Zhotoviteľ je povinný umožniť
* Objednávateľovi,
* technickému dozoru Objednávateľa,
* orgánom verejnej správy, vykonávajúcim činnosti v rámci svojich právomocí,
* inej osobe oprávnenej na to všeobecne záväzným právnym predpisom alebo splnomocnenej Objednávateľom,

prístup na stavenisko a na ktorékoľvek miesto, kde sa budú vykonávať práce súvisiace s touto Zmluvou.

* 1. Zhotoviteľ určí zodpovedného a kompetentného zástupcu (stavbyvedúceho), ktorý bude trvalo osobne riadiť práce na stavenisku.

6.5 Zhotoviteľ môže na stavbe nasadiť, resp. poveriť vykonávaním diela podľa tejto Zmluvy len osoby, ktoré majú požadovanú kvalifikáciu a schopnosti vykonávať potrebné práce podľa zmluvne dohodnutých podmienok a v primeranom čase a sú riadne vybavené vhodnými pracovnými pomôckami a bezporuchovými prístrojmi.

6.6 Zhotoviteľ je povinný riadne plniť všetky požiadavky predpisov upravujúcich problematiku požiarnej ochrany a  bezpečnosť a ochranu zdravia pri práci (BOZP). Zhotoviteľ zabezpečuje na vlastné náklady koordinátora BOZP a uzavretie dohody o spoločnom pracovisku s osobami vykonávajúcimi dielo (zamestnávateľmi).

6.7 Zhotoviteľ je povinný pred nástupom na realizáciu prác podľa tejto zmluvy zabezpečiť pre osoby podieľajúce sa na vykonávaní diela a nachádzajúce sa na stavenisku v súvislosti s vykonávaním diela absolvovanie vstupných školení a testov z PO a BOZP a ochrany ŽP platných v Slovenskej republike.

6.8 Zhotoviteľ je povinný na požiadanie odovzdať Objednávateľovi fotokópie dokladov o odbornej spôsobilosti všetkých osôb, ktoré budú vykonávať dielo a osvedčení, oprávňujúcich zhotoviteľa k výkonu špeciálnych odborných činností pri realizácii zmluvného diela.

6.9 Zhotoviteľ v plnom rozsahu zodpovedá za požiarnu ochranu diela a bezpečnosť pri práci a bezpečnosť technických zariadení pri realizácii stavebných prác v súlade s ustanoveniami vyhlášky č. 147/2013 Z.z.

6.10 a) Ku dňu odovzdania staveniska (pracoviska) sa Objednávateľ zaväzuje Zhotoviteľovi odovzdať:

* projektovú dokumentáciu,
* stavebné povolenie, alebo ohlásenie stavby (v závislosti na zákonných podmienkach)
* oznámenie o tom, kto bude vykonávať technický dozor Objednávateľa, spolu s identifikačnými údajmi tohto subjektu.

b) Ku dňu odovzdania staveniska (pracoviska) sa Zhotoviteľ zaväzuje potvrdiť Objednávateľovi identifikáciu osoby stavbyvedúceho.

6.11 Zhotoviteľ počas vykonávania diela a odstraňovania prípadných vád na ňom je povinný dodržiavať všetky právne predpisy upravujúce nakladanie s odpadmi, za čo nesie plnú právnu zodpovednosť. Zhotoviteľ je predovšetkým povinný chrániť životné prostredie na stavenisku aj mimo neho pred znečistením, udržiavať na stavenisku a priľahlých komunikáciách určených na dopravu materiálu poriadok a čistotu, odstraňovať odpadky a nečistoty, ktoré vznikli pri vykonávaní jeho práce na vlastné náklady a nesmie vypúšťať alebo dovoliť vypúšťanie do vzduchu, vody a okolitej krajiny na stavenisku alebo v jeho tesnej blízkosti akékoľvek toxické odpady alebo látky.

6.12 Zhotoviteľ v plnom rozsahu zodpovedá za bezpečnosť a ochranu zdravia pri práci a bezpečnosť technických zariadení pri realizácii odstraňovacích a stavebných prác, najmä v súlade s ustanoveniami vyhlášky Slovenského úradu bezpečnosti práce a Slovenského banského úradu č. 147/2013 Z.z. o bezpečnosti práce a technických zariadení pri stavebných prácach.Zhotoviteľ preberá plnú zodpovednosť za primeranosť, stabilitu a bezpečnosť všetkých pracovných postupov a metód výstavby. Zhotoviteľ je povinný zaistiť bezpečnosť všetkých osôb oprávnených byť na stavenisku a podniknúť všetky patričné opatrenia na ochranu životného prostredia na stavenisku a mimo neho tak, aby sa zamedzilo škodám alebo ohrozeniu osôb alebo majetku, alebo iným nepriaznivým účinkom realizácie stavby. Objednávateľ nezodpovedá za akékoľvek odškodnenie alebo kompenzácie splatné ktorémukoľvek robotníkovi alebo inej osobe vykonávajúcej práce na diele.

6.13 Zhotoviteľ je povinný viesť odo dňa prevzatia staveniska o prácach, ktoré vykonáva stavebný denník, a to v jednom origináli a v jednej kópii pre Objednávateľa, resp. technický dozor Objednávateľa. Do denníka sa zapisujú všetky rozhodujúce skutočnosti, týkajúce sa realizácie práce, predovšetkým

* ich časový postup,
* údaje o počasí (maximálna a minimálna teplota),
* údaj o pracovníkoch a ich počtoch, mechanizmoch,
* rozsah a kvalita prác,
* prípadné odchýlky od projektovej dokumentácie a ich zdôvodnenia,
* prípadné vyjadrenia technického dozoru Objednávateľa alebo Objednávateľa,
* prípadné vyjadrenia projektanta,
* prípadné prerušenia prác s ich odôvodnením,
* iné údaje dôležité pre posúdenie hospodárnosti prác a
* údaje nevyhnutné pre posúdenie prác orgánmi verejnej správy.

Technický dozor Objednávateľa je oprávnený denne sledovať obsah stavebného denníka. Za týmto účelom zodpovedný zástupca Zhotoviteľa je povinný predložiť technickému dozoru Objednávateľa denný záznam vykonaných prác, najneskôr nasledujúci deň na podpis. Technický dozor Objednávateľa v stavebnom denníku vyznačí svoj súhlas prípadne nesúhlas s obsahom denného záznamu, a to s uvedením dôvodov nesúhlasu. Ak tak neurobí najneskôr do troch dní odo dňa predloženia záznamu Zhotoviteľom má sa za to, že s obsahom záznamu súhlasí.

6.14 Stavebný denník sa vedie od prevzatia staveniska do doby odovzdania a prevzatia diela a uchováva sa minimálne do doby uplynutia lehoty na uplatnenie práv zo zodpovednosti za vady. Stavebný denník sa musí nachádzať na stavbe a musí byť vždy prístupný zástupcom objednávateľa, projektanta a dotknutých orgánov štátnej správy. Zhotoviteľ poverí stavbyvedúceho vedením stavebného denníka.

6. 15 Zápisy v stavebnom denníku obojstranne odsúhlasené stavbyvedúcim a technickým dozorom investora alebo zástupcom objednávateľa nemôžu meniť túto zmluvu a nie so dodatkom tejto zmluvy.

6. 16 Zhotoviteľ je povinný zápisom v stavebnom denníku 3 pracovné dni vopred vyzvať objednávateľa na účasť pri vykonávaní skúšok v súlade s projektom stavby a s STN. Ak sa objednávateľ nedostaví v stanovenom termíne, je zhotoviteľ oprávnený vykonať skúšky bez jeho účasti. Zhotoviteľ je povinný v spolupráci s objednávateľom viesť podrobný technický záznam o vykonaných skúškach.

6.17 Zhotoviteľ je povinný vyzvať objednávateľa na kontrolu častí diela, ktoré budú ďalším postupom prác zakryté, a to písomne v stavebnom denníku 3 pracovné dni vopred. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. V prípade, ak sa objednávateľ nedostavil na kontrolu, na ktorú bol riadne pozvaný, môže zhotoviteľ pokračovať v realizácií diela. Ak účasť na kontrole objednávateľovi znemožní prekážka, ktorú nemohol odstrániť, môže bez zbytočného odkladu požadovať vykonanie dodatočnej kontroly.

6.18 Zhotoviteľ je povinný sa pri plnení tejto Zmluvy riadiť písomnými pokynmi Objednávateľa. V prípade ak pokyny Objednávateľa budú podľa názoru Zhotoviteľa nevhodné, Zhotoviteľ na to Objednávateľa písomne upozorní. Ak napriek upozorneniu bude Objednávateľ trvať na realizácii predmetných pokynov, Zhotoviteľ nezodpovedá za prípadné škody spôsobené nevhodnými pokynmi Objednávateľa.

6.19 Zhotoviteľ sa zaväzuje, že akúkoľvek ním spôsobenú alebo zapríčinenú škodu pri realizácii diela odstráni tak, že uvedie vec do pôvodného stavu na vlastné náklady, alebo nahradí spôsobenú škodu bez zbytočného odkladu Objednávateľovi, alebo tretím osobám.Určenie spôsobu odstránenia škody podľa tohto bodu zmluvy patrí Objednávateľovi.

6.20 Všetky podstatné časti diela, stavebné materiály, výrobky, ich hlavné časti a podobne je Zhotoviteľ povinný predložiť na schválenie technickému dozoru Objednávateľa. Na vyžiadanie mu tiež musia byť predložené výkresy, a iné podklady súvisiace s predmetom plnenia.

6.21 Zhotoviteľ sa zaväzuje použiť na vykonanie diela tovar, materiál a zariadenia, ktoré budú spĺňať kritériá a štandard požadovaný objednávateľom a bude v súlade so všetkými všeobecne záväznými právnymi predpismi a technickými normami platnými v Slovenskej republike, čo je zhotoviteľ povinný preukázať certifikátmi o preukazovaní zhody pre Slovenskú republiku. Tovar, materiál a zariadenie, ktoré tieto doklady nebudú mať, resp. nebudú zodpovedať tejto Zmluve a požadovaným skúškam, musí Zhotoviteľ na vlastné náklady odstrániť a nahradiť bezchybnými. Z tohto dôvodu vzniknuté škody znáša Zhotoviteľ. Objednávateľ môže stanoviť termín na odstránenie chýb primeraný ich rozsahu. Použitie iných výrobkov ako vyššie uvedených je podstatným porušením povinnosti podľa tejto Zmluvy.

6.22 Objednávateľ alebo technický dozor Objednávateľa je oprávnený dať pracovníkom Zhotoviteľa pokyn prerušiť prácu, ak zodpovedný pracovník Zhotoviteľa nie je dosiahnuteľný a ak je ohrozená bezpečnosť uskutočňovanej stavby, život alebo zdravie pracujúcich na stavbe, dielo nie je vykonávané v požadovanej kvalite alebo hrozia iné vážne škody.Objednávateľ alebo jeho technický dozor má plné právo namietať a žiadať Zhotoviteľa, aby ihneď odvolal zo stavby každého pracovníka, ktorého Zhotoviteľ zabezpečil a ktorý sa, podľa ich názoru, nesprávne správa alebo je nezodpovedný, či nedbalý vo vzťahu k riadnemu plneniu svojich povinností, alebo ktorého prítomnosť na stavbe je z iných dôvodov, podľa mienky Objednávateľa alebo technického dozoru, nežiadúca. Stiahnutie osoby nemení termíny na dokončenia diela, ani zmluvnú cenu. Všetky náklady spojené so zabezpečením novej osoby znáša Zhotoviteľ. Nezabezpečenie stiahnutia namietanej osoby je podstatným porušením povinnosti podľa tejto Zmluvy.

6.23 Zhotoviteľ je povinný odškodniť v plnej výške Objednávateľa za všetky škody spôsobené zhotoviteľom a nároky súvisiace s úmrtím alebo zranením akejkoľvek osoby, stratou alebo poškodením akéhokoľvek majetku (iného ako dielo) alebo životného prostredia, ku ktorým došlo následkom realizácie diela alebo odstránenia všetkých jeho vád. Medzi tieto nároky patria tiež náklady súvisiace s reklamáciami, súdnym alebo správnym konaním, náhradami škôd iným osobám, ktoré bude objednávateľ povinný zaplatiť, iným nákladom, poplatkom, pokutou alebo inou sankciou uloženou Objednávateľovi.

6.24 Ak Zhotoviteľ zistí pri vykonávaní diela skryté prekážky týkajúce sa miesta, kde sa má dielo vykonať, a tieto prekážky znemožňujú vykonanie diela dohodnutým spôsobom, je zhotoviteľ povinný oznámiť to bez zbytočného odkladu objednávateľovi a navrhnúť mu zmenu diela. Kým Zhotoviteľ nedostane písomné pokyny Objednávateľa určujúce spôsob a rozsah zmeny diela je zhotoviteľ oprávnený vykonávanie diela prerušiť iba v tej časti, ktorá je postihnutá skrytými prekážkami. Ak Zhotoviteľ porušil svoju povinnosť zistiť pred začatím vykonávania diela prekážky uvedené v tomto odseku a oznámiť ich Objednávateľovi, má Objednávateľ voči nemu nárok na náhradu škody.

6.25 Zhotoviteľ sa zaväzuje vyhotovovať a archivovať podrobnú fotodokumentáciu o priebehu vykonávania Diela, najmä, nie však výlučne všetkých zakrývaných častí Diela. Na požiadanie Objednávateľa sa Zhotoviteľ zaväzuje sprístupniť Objednávateľovi fotodokumentáciu a umožniť Objednávateľovi vyhotovenie kópií fotodokumentácie. Pokiaľ sa Zmluvné strany nedohodnú inak, povinnosť Zhotoviteľa archivovať fotodokumentáciu zaniká odovzdaním fotodokumentácie Objednávateľovi pri odovzdaní a prevzatí Diela.

6.26 Zhotoviteľ sa zaväzuje nepoužiť bez predchádzajúceho písomného súhlasu Objednávateľa akýkoľvek materiál alebo výrobky, ktoré nie sú uvedené v Dokumentácii. Za týmto účelom sa zhotoviteľ zaväzuje, že pri vykonávaní Diela nebude použitý materiál, ktorý je škodlivý alebo svojou povahou inak nevhodný. Všetky stavebné výrobky a materiály použité pri vykonávaní Diela musia spĺňať kritériá uvedené v právnych predpisoch a musia byť riadne certifikované. Všetky stavebné výrobky použité pri vykonávaní Diela musia byť bez akýchkoľvek právnych vád a nesmie sa na ne vzťahovať výhrada vlastníctva akejkoľvek tretej osoby.

6.27 Zhotoviteľ sa zaväzuje zabezpečiť si na vlastné náklady pripojenie a dodávku médií (voda, elektrika a pod.), a to počas celej doby zhotovenia Diela, vrátane zriadenia všetkých prípojok a inštalácie meračov a rozvodov. Poplatky za pripojenie a dodávku médií ako aj ďalších služieb s tým súvisiacich uhrádza v celom rozsahu Zhotoviteľ.

6.28 Od začatia svojich prác a výkonov až po ich prevzatie Objednávateľom znáša zodpovednosť za ich ochranu Zhotoviteľ. V prípade poškodenia, straty alebo zničenia už vykonaných prác a dodaných materiálov pred ich prevzatím, je Zhotoviteľ povinný ich bezodkladne opraviť alebo nahradiť na vlastné náklady tak, aby boli pri odovzdaní a prevzatí diela v bezchybnom stave a v úplnom súlade so zmluvnými podmienkami a pokynmi Objednávateľa.

6.29 Zhotoviteľ sa zaväzuje udržiavať poistenie zodpovednosti za škodu spôsobenú na majetku a zdraví v súvislosti s jeho činnosťou a prevádzkou pri vykonávaní diela (ďalej len „poistenie zodpovednosti za škodu“). Zhotoviteľ predložil pri uzavretí tejto Zmluvy potvrdenie o poistení zodpovednosti za škody, príp. poistnú zmluvu, pričom minimálna poistná suma pre poistenie zodpovednosti za škodu je výška ceny za dielo s DPH. Toto poistenie musí byť platné a účinné počas celej doby realizácie stavebných prác - diela podľa tejto Zmluvy, t.j od prevzatia staveniska do odovzdania diela a Zhotoviteľ je povinný to na výzvu Objednávateľa kedykoľvek preukázať. Nezabezpečenie poistenia zodpovednosti za škodu je podstatným porušením povinnosti podľa tejto Zmluvy.

**Článok VII**

**Zmluvné pokuty a náhrada škody**

* 1. V prípade omeškania Zhotoviteľa s riadnym a včasným vykonávaním diela v súlade s Harmonogramom je Zhotoviteľ povinný zaplatiť Objednávateľovi zmluvnú pokutu vo výške 0,1% zmluvnej ceny diela s DPH za každý začatý deň omeškania, celkovo však maximálne do hodnoty 25 % z celkovej zmluvnej ceny diela s DPH.
  2. V prípade odstúpenia Objednávateľa od Zmluvy, z dôvodu, ktorý je zároveň porušením zmluvných povinnosti Zhotoviteľa, je Zhotoviteľ povinný zaplatiť Objednávateľovi zmluvnú pokutu vo výške 25% zo zmluvnej ceny diela s DPH.
  3. Ak bude Zhotoviteľ v omeškaní s odstránením vád a nedorobkov uvedených v zápise o odovzdaní a prevzatí diela v dohodnutom termíne, alebo ak Zhotoviteľ neodstráni vady diela uplatnené Objednávateľom v záručnej dobe v zmysle čl. IX, bod 9.13 tejto Zmluvy o dielo včas, je povinný zaplatiť Objednávateľovi zmluvnú pokutu vo výške 1.000,- EUR za každú vadu a každý začatý deň omeškania až do ich odstránenia.
  4. V prípade ak Zhotoviteľ neumožní Objednávateľovi či technickému dozoru Objednávateľa kedykoľvek kontrolu prebiehajúcich stavebných prác je povinný zaplatiť Objednávateľovi zmluvnú pokutu vo výške 500,- Eur za každý jednotlivý prípad takéhoto postupu.
  5. V prípade porušenia predpisov BOZP, požiarnej ochrany a ochrany životného prostredia na stavenisku vzniká Objednávateľovi právo na zaplatenie zmluvnej pokuty vo výške 1.000,- EUR za každý prípad porušenia. Ak Zhotoviteľ neodstráni porušenie podľa tohto odseku, ktoré mu Objednávateľ vytkol do 24 hodín, je objednávateľ oprávnený požadovať zmluvnú pokutu vo výške 5.000,- EUR za každé takéto porušenie.
  6. Ak Zhotoviteľ poruší svoju povinnosť udržiavať na stavenisku a prístupovej ceste čistotu a tento nedostatok neodstráni ani do dvoch dní od doručenia výzvy Objednávateľa, vzniká Objednávateľovi právo na zaplatenie zmluvnej pokuty vo výške 1.000,- EUR, pri opakovanom porušení 5.000,- EUR za každý jednotlivý prípad.
  7. Ak zhotoviteľ nesplní povinnosti uvedené v článku X. vzniká objednávateľovi nárok na zmluvnú pokutu vo výške 500,- EUR za každé jednotlivé porušenie.
  8. Týmito zmluvnými pokutami nie je dotknutý nárok strán na uplatnenie nároku na náhradu škody, ktorý ostáva v celom rozsahu zachovaný.
  9. Zhotoviteľ sa zaväzuje, že akékoľvek peňažné nároky Objednávateľa vzniknuté podľa tejto Zmluvy nahradí Objednávateľovi v plnej výške. Tieto nároky je Objednávateľ oprávnený jednostranne si započítať so sumou zábezpeky alebo uspokojiť si z bankovej záruky alebo odpočítať si z čiastky fakturovanej Zhotoviteľom, alebo uplatniť formou zľavy z ceny diela.
  10. Zhotoviteľ má právo požadovať od objednávateľa úrok z omeškania vo výške 0,02 % z dlžnej sumy denne v prípade, ak objednávateľ nezaplatí niektorú oprávnene fakturovanú časť ceny diela, a to po márnom uplynutí dodatočnej lehoty 15 dní odo dňa doručenia písomnej výzvy zhotoviteľa na úhradu dlžnej sumy.

* 1. Zhotoviteľ nie je oprávnený jednostranne započítať svoju pohľadávku vyplývajúcu z tejto Zmluvy proti pohľadávke Objednávateľa. Rovnako tak nie je Zhotoviteľ oprávnený bez predchádzajúceho písomného súhlasu Objednávateľa postúpiť na tretiu osobu akékoľvek nároky, ktoré mu na základe alebo v súvislosti s týmto zmluvným vzťahom vzniknú.
  2. Zhotoviteľ sa zaväzuje odškodniť Objednávateľa v prípade, ak porušením povinnosti Zhotoviteľa podľa tejto Zmluvy alebo v súvislosti s touto Zmluvou dôjde k uplatneniu nárokov alebo sankcií zo strany príslušných orgánov verejnej správy alebo tretích osôb voči Objednávateľovi, a to v plnom rozsahu týchto nárokov či sankcií.

**Článok VIII**

**Odstúpenie od Zmluvy**

8.1 Objednávateľ môže odstúpiť od tejto Zmluvy, čiastočne odstúpiť od tejto Zmluvy, alebo odobrať Zhotoviteľovi časť realizovaných výkonov a nechať ich realizovať tretími osobami na náklady Zhotoviteľa bez ohľadu na ceny určené podľa Rozpočtu stavby, a to z nasledovných dôvodov:

1. ak Zhotoviteľ je v omeškaní s vykonávaním diela podľa Harmonogramu o viac ako 30 (tridsať) dní;
2. ak Zhotoviteľ preukázateľne nezhotovuje dielo v požadovanej kvalite a ani po písomnom upozornení zo strany Objednávateľa nedošlo k zjednaniu nápravy v lehote min. 14 (štrnásť) dní od doručenia písomného upozornenia;
3. ak Zhotoviteľ podstatným spôsobom poruší túto Zmluvu. Pod podstatným porušením tejto Zmluvy sa rozumie predovšetkým porušenie povinností Zhotoviteľa označených za podstatné v tejto Zmluve a opakované porušenie ďalších povinností Zhotoviteľa podľa tejto Zmluvy.
4. ak na Zhotoviteľa bude vyhlásený konkurz alebo dôjde k jeho likvidácii bez právneho nástupcu
5. z dôvodov uvedených v § 19 zákona o verejnom obstarávaní;
6. v prípade, ak nedošlo k plneniu zo Zmluvy a výsledky kontroly poskytovateľa NFP neumožňujú financovanie výdavkov vzniknutých z tohto obstarávania;

8.2 Ak nastane okolnosť uvedená v bode 8.1 - odobratie Zhotoviteľovi časti realizovaných výkonov a prenechanie ich realizácie tretími osobami, Objednávateľ si uplatní u Zhotoviteľa preukázateľné uhradené zvýšené náklady. Preukázateľné zvýšené náklady musí zhotoviteľ uhradiť Objednávateľovi najneskôr do 10 dní od kedy bol na ich úhradu vyzvaný, resp. budú uhradené zo zloženej zábezpeky.

8.3 Objednávateľ môže odstúpiť od Zmluvy, ak sa zistí, že Zhotoviteľ, alebo jeho subdodávatelia, ktorí majú povinnosť zapisovať sa do registra partnerov verejného sektora, neboli v čase uzavretia alebo trvania Zmluvy zapísaný v registri partnerov verejného sektora, alebo ak boli počas trvania Zmluvy vymazaní z registra partnerov verejného sektora.

8.4 Zhotoviteľ nie je oprávnený odstúpiť od tejto Zmluvy okrem prípadov výslovne uvedených v tejto Zmluve.

8.5 Odstúpenie od zmluvy nadobúda účinnosť dňom jeho doručenia druhej zmluvnej strane. Odstúpenie od zmluvy má účinky ex nunc. Odstúpenie od zmluvy sa nedotýka nároku na náhradu škody vzniknutej porušením zmluvy ako aj nároku na zaplatenie zmluvnej pokuty a tých práv a povinností, ktoré podľa svojho charakteru majú trvať aj po zániku zmluvy (napríklad zodpovednosť za vady).

8.6 V prípade odstúpenia od Zmluvy je Objednávateľ povinný zaplatiť Zhotoviteľovi len cenu diela v rozsahu skutočne vykonaných prác bez primeraného zisku.

* 1. Po odstúpení od zmluvy je Zhotoviteľ povinný:
     1. vykonať bezodkladne všetky potrebné práce a opatrenia za účelom zabránenia vzniku škody hroziacej na diele, životnom prostredí, majetku Objednávateľa alebo tretej osoby v súvislosti s okamžitým ukončením vykonávania diela,
     2. odovzdať Objednávateľovi rozpracované dielo a všetky doklady súvisiace s dokončenou časťou diela, ako aj podklady, ktoré sú potrebné na dokončenie diela,
     3. vypratať, opustiť a zápisnične odovzdať Objednávateľovi stavenisko do piatich pracovných dní od účinnosti odstúpenia s tým, že do momentu prevzatia staveniska Objednávateľom je povinný zabezpečiť ochranu staveniska
     4. písomne informovať Objednávateľa o všetkých skutočnostiach nevyhnutných pre dokončenie diela.

8.8 Pod neodkladnými prácami sa rozumejú práce, ktorých nevykonanie by mohlo spôsobiť ohrozenie života alebo zdravia osôb, vznik škody na diele, životnom prostredí, majetku Objednávateľa alebo tretej osoby.

**Článok IX**

**Odovzdanie a prevzatie diela, záručná dobu a zodpovednosť za vady**

9.1 Zhotoviteľ splní svoju povinnosť ukončiť dielo, ak budú splnené všetky podmienky uvedené v tejto Zmluve. Zhotoviteľ oznámi Objednávateľovi pripravenosť diela k odovzdaniu a prevzatiu najneskôr 10 (slovom: desať) kalendárnych dní pred jeho odovzdaním.

9.2 Predmetom odovzdania a prevzatia bude celé dielo naraz, ak nie je dohodnuté inak.

9.3 K preberaciemu konaniu je zhotoviteľ povinný pripraviť a Objednávateľovi odovzdať tieto doklady:

* projektovú dokumentáciu skutočného vyhotovenia so zakreslením všetkých zmien podľa skutočného stavu vykonaných prác, zoznam strojov, zariadení, ktoré sú súčasťou dodávky, ich pasporty a návody na obsluhu v slovenskom jazyku, resp. v inom jazyku ale s prekladom do slovenského jazyka,
* zápisnice o preverení prác a konštrukcií v priebehu zakrytých prác,
* zápisnice o individuálnom a komplexnom vyskúšaní zmontovaných zariadení,
* doklady o vykonaných funkčných skúškach,
* východiskové revízne správy elektrických zariadení,
* v prípade, ak budú použité: atesty a certifikáty výrobkov, osvedčenia o skúškach použitých materiálov a konštrukcií,
* dokumentáciu priebehu všetkých realizovaných stavebných prác (fotografie, prípadne videozáznamy),
* kópiu Stavebného denníka,
* doklady o zhodnotení a/alebo zneškodnení odpadu v súlade s právnymi predpismi,
* iné zápisy a doklady realizovaných prác podľa dohody strán,
* porealizačné vyjadrenia sa správcov existujúcich inžinierskych sietí, ak sú podľa predpisov vyžadované;
* všetky ďalšie doklady vyžadované právnymi normami pri kolaudáciu diela.

9.4 Pokiaľ sa dodatočne zistí potreba ďalších dokladov, zaväzuje sa ich Zhotoviteľ dodať na základe výzvy Objednávateľa, a to bez zbytočného odkladu.

9.5 O odovzdaní a prevzatí diela spíše Objednávateľ a Zhotoviteľ preberací protokol, ktorého návrh pripraví Zhotoviteľ.

9.6 Objednávateľ sa zaväzuje dielo prevziať iba v prípade ak bude dielo bez vád a nedorobkov a Zhotoviteľ odovzdá pri preberacom konaní Objednávateľovi všetky doklady uvedené v bode 9.3 tejto Zmluvy.

9.7 Preberací protokol bude vyhotovený v dvoch vyhotoveniach a bude obsahovať najmä:

* základné údaje o diele a tejto Zmluve,
* dátum ukončenia zhotovenia diela podľa tejto Zmluvy,
* dátum skutočného ukončenia zhotovenia diela,
* dátum začatia a skončenia preberacieho konania,
* zoznam odovzdaných dokladov,
* prehlásenie strán o tom, že Zhotoviteľ dielo odovzdáva a Objednávateľ dielo preberá, pokiaľ Objednávateľ nevyužije svoje právo odmietnuť dielo prevziať,
* podpisy oprávnených zástupcov zmluvných strán,
* dĺžku trvania záručnej lehoty,
* termín, do ktorého je Zhotoviteľ povinný vypratať stavenisko,
* vyhlásenie objednávateľa, že umožní zhotoviteľovi vstup na pracovisko - do objektu až do odstránenia vád a nedorobkov.
  1. Ak Objednávateľ odmietne prevziať dielo, je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov, pre ktoré dielo nebolo prevzaté Objednávateľom, opakuje sa preberacie konanie podľa tohto článku Zmluvy.

9.9 Vlastníkom diela vrátane jeho zhotovených častí je Objednávateľ. Od okamihu prevzatia staveniska od Objednávateľa až do dňa protokolárneho odovzdania diela bez vád a nedorobkov, zodpovedá Zhotoviteľ za škody na diele.

9.10 Vlastníkom všetkých vecí, ktoré Zhotoviteľ zaobstaral k zhotoveniu diela, je do doby ich zabudovania do diela Zhotoviteľ. Zhotoviteľ nesie zodpovednosť za škodu ako na zhotovovanom diele, tak na veciach k jeho zhotoveniu zaobstaraných až do okamihu riadneho odovzdania diela bez vád a nedorobkov Objednávateľovi.

9.11 Dňom podpísania protokolu o odovzdaní a prevzatí diela bez vád predchádza nebezpečenstvo vzniku škody na diele na Objednávateľa.

9.12 Zhotoviteľ zodpovedá za to, že dielo bude zhotovené podľa podmienok tejto Zmluvy a že počas záručnej doby bude mať vlastnosti dohodnuté v tejto Zmluve a bude užívania schopné bez závad.

9.13 Zmluvné strany sa dohodli, že záručná doba bude trvať 60 (šesťdesiat) mesiacov a začína plynúť odo dňa odovzdania a prevzatia diela bez vád a nedorobkov.

* 1. Práva zo zodpovednosti za vady musia byť uplatnené u Zhotoviteľa v záručnej dobe.

9.15 Objednávateľ oznámi Zhotoviteľovi vady diela, ktoré sa objavili počas záručnej doby po odovzdaní diela (skryté vady). V oznámení Objednávateľ uvedie ako sa vady prejavujú. K oznámeniu prípadne predloží dôkazné prostriedky a navrhovaný termín ich odstránenia.

9.16 Zhotoviteľ je povinný na obdržané oznámenie o vytknutí vady diela (reklamácii) do 3 (troch) pracovných dní po jej obdržaní a následne dohodnúť s Objednávateľom a podľa okolností aj s projektantom spôsob a primeranú lehotu bezodplatného odstránenia vady. Ak reklamuje Objednávateľ u Zhotoviteľa vady zhotoveného diela v záručnej dobe, je Zhotoviteľ povinný tieto odstrániť v technicky najkratšom možnom čase. Objednávateľ môže poskytnúť na požiadanie Zhotoviteľa dlhšiu lehotu, ak odstránenie vady vyžaduje dlhšiu lehotu. V prípade, ak nedôjde medzi stranami k dohode ohľadom lehoty na odstránenie vád diela, táto lehota bude 7 dní od obdržania reklamácie Objednávateľa Zhotoviteľom.

* 1. Zmluvné strany sa dohodli, že Objednávateľ môže zadať odstránenie vytknutej vady tretej strane na náklady Zhotoviteľa v prípade, ak Zhotoviteľ reklamovanú vadu neodstráni včas. Objednávateľ je povinný informovať Zhotoviteľa vopred o svojom zámere zadať odstránenie vady tretej strane. Ak Zhotoviteľ sám neodstráni takúto vadu do 5 (piatich) dní od obdržania informácie podľa predchádzajúcej vety, Objednávateľ môže zadať odstránenie tejto vady tretej strane. Všetky náklady súvisiace s odstránením vady treťou stranou budú vyúčtované Zhotoviteľovi, ktorý ich uhradí Objednávateľovi do 5 (piatich) dní od doručenia faktúry.

**Článok X**

**Subdodávateľská doložka**

**Pravidlá na zmenu subdodávateľov a oznamovacia povinnosť zhotoviteľa**

10. 1 V zmysle § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), zhotoviteľ týmto oznamuje objednávateľovi údaje o všetkých známych subdodávateľoch (obchodné meno, sídlo/miesto podnikania, IČO, označenie registra v ktorom je zapísaný, predmet subdodávky, podiel z ceny diela na plnení diela v EUR), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedené údaje tvoria prílohu č. 2 k tejto zmluve.

10. 2 Zhotoviteľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, avšak iba za predpokladu,

10. 2. 1 že nový subdodávateľ má oprávnenie poskytovať služby alebo uskutočňovať stavebné práce v rozsahu, ktorým sa podieľa na plnení predmetu zmluvy;

10. 2. 2 že nový subdodávateľ nemá uložený čo aj neprávoplatný zákaz účasti vo verejnom obstarávaní, čo preukáže doloženým čestným vyhlásením;

10. 2. 3 že nový subdodávateľ spĺňa povinnosť podľa § 11 ods. 1 zákona o verejnom obstarávaní v prípade subdodávateľa, ktorý má povinnosť zapisovať sa do registra partnerov verejného sektora;

10. 2. 4 uhradil všetky záväzky voči vymenenému (pôvodnému) subdodávateľovi.

10. 3 Zhotoviteľ sa v zmysle § 41 ods. 4 zákona o verejnom obstarávaní v prípade vykonávania diela čo i len z časti prostredníctvom subdodávateľa/subdodávateľov, ktorého/ktorých deklaroval v prílohe č. 2 k tejto zmluve zaväzuje, pri zmene subdodávateľa počas plnenia zmluvy vopred, najneskôr 5 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom písomne upovedomiť objednávateľa. Zhotoviteľ je povinný oznámiť objednávateľovi: údaje o subdodávateľovi (obchodné meno, sídlo/miesto podnikania, IČO, označenie registra v ktorom je zapísaný, predmet subdodávky, podiel z ceny na plnení diela v EUR), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a priloží k oznámeniu relevantné doklady, ktorými preukáže, že nový subdodávateľ je oprávnený uskutočňovať stavebné práce v rozsahu, ktorým sa podieľa na plnení predmetu zmluvy; že nový subdodávateľ spĺňa povinnosť podľa § 11 ods. 1 zákona o verejnom obstarávaní v prípade subdodávateľa, ktorý má povinnosť zapisovať sa do registra partnerov verejného sektora, resp. doklad o tom, že uvedenú povinnosť nemá. Predložené oznámenie a súvisiace doklady (originály, alebo úradne overené kópie, ak sa nejedná o doklady verejne prístupné) sa stanú súčasťou dokumentácie o verejnom obstarávaní. V prípade, ak zhotoviteľ nesplní niektorú z povinnosti uvedených v tomto odseku, je povinný zaplatiť objednávateľovi sankciu v zmysle Čl. VII tejto zmluvy.

10. 4 V prípade, ak zhotoviteľ vykonáva dielo čo i len z časti prostredníctvom subdodávateľa, objednávateľ môže kedykoľvek písomne požiadať zhotoviteľa, aby bezodkladne odvolal subdodávateľa z vykonávania diel, ktorý podľa názoru objednávateľa nevykonáva práce na diele v súlade s projektovou dokumentáciou, resp. v potrebnej kvalite. Odvolaný subdodávateľ bude zhotoviteľom čo najskôr nahradený za dodržania požiadaviek a podmienok uvedených v bode 10. 2. 1 tejto zmluvy. V prípade, že zhotoviteľ nesplní povinnosti uvedené v tomto odseku, je povinný zaplatiť objednávateľovi sankciu v zmysle Čl. VII tejto zmluvy. Odvolaním subdodávateľa nevzniká zhotoviteľovi nárok na zmenu termínu dokončenia realizácie diela a ani nárok na zmenu ceny diela.

10. 5 Objednávateľ je oprávnený kedykoľvek počas trvania tejto zmluvy požadovať od zhotoviteľa predloženie všetkých zmlúv so subdodávateľmi. Zhotoviteľ v prípade požiadavky objednávateľa sa zaväzuje predložiť všetky zmluvy so subdodávateľmi v lehote do troch pracovných dní od prevzatia písomnej žiadosti objednávateľa. V prípade, ak zhotoviteľ v stanovenej lehote nesplní povinnosti uvedené v tomto odseku, je povinný zaplatiť objednávateľovi sankciu v zmysle čl. VIII tejto zmluvy a to aj opakovane.

10. 6 Zhotoviteľ sa zaväzuje, že bezodkladne odvolá subdodávateľa z vykonávania diel ak

10. 6. 1 nemá oprávnenie uskutočňovať stavebné práce v rozsahu, ktorým sa podieľa na plnení predmetu zmluvy;

10. 6. 2 nespĺňa povinnosť podľa § 11 ods.1 zákona o verejnom obstarávaní v prípade subdodávateľa, ktorý má povinnosť zapisovať sa do registra partnerov verejného sektora;

10. 6. 3 má uložený, čo aj neprávoplatný zákaz účasti vo verejnom obstarávaní, čo preukáže doloženým čestným vyhlásením.

V prípade ak zhotoviteľ nesplní uvedené povinnosti je povinný zaplatiť objednávateľovi sankciu v zmysle č. VII tejto zmluvy a to aj opakovane.

10. 7 Odvolaním subdodávateľa nevzniká zhotoviteľovi nárok na zmenu termínu dokončenia realizácie diela ani nárok na zmenu ceny diela.

10. 8 Vyššie uvedenými ustanoveniami nie je dotknutá zodpovednosť zhotoviteľa za plnenie zmluvy a nesie zodpovednosť, ako keby dielo plnil sám.

10. 9 V prípade porušenia podmienok zákona o verejnom obstarávaní v dôsledku nedodržania obmedzení podľa bodu 10. 2 a uloženia sankcií zo strany orgánov verejnej moci nahradí zhotoviteľ bez zbytočného odkladu škody, vrátane nákladov právneho zastúpenia, ktorá objednávateľov vznikla v súvislosti s úhradou sankcie.

10. 10 Povinnosti uvedené v bodoch 10.1, 10. 2 a 10.3 tohto článku nie je Zhotoviteľ povinný plniť v prípade subdodávateľov, ktorí mu dodávajú tovary.

**Článok XI**

**Všeobecné a záverečné ustanovenia**

* + - 1. 1 Pri plnení tejto Zmluvy sa riadia zmluvné strany v prvom rade jej ustanoveniami. Právny vzťah založený touto Zmluvou sa riadi právnym poriadkom Slovenskej republiky.

1. 2. S výnimkou štatutárneho zástupcu Objednávateľa resp. inej osoby výslovne písomne splnomocnenej štatutárnym zástupcom Objednávateľa, nemajú žiadne tretie osoby akékoľvek oprávnenie rokovať alebo dohodovať so Zhotoviteľom zmenu podmienok tejto Zmluvy alebo meniť dohodnutý rozsah diela, cenu Diela alebo akokoľvek meniť ustanovenia tejto Zmluvy.
2. 3 Pre vylúčenie akýchkoľvek pochybností platí, že akékoľvek Zhotoviteľom poskytnuté výkony nad dohodnutý rozsah diela, prípadné práce naviac, zlepšenia a pod., ktoré nebudú zmluvnými stranami vopred výslovne písomne upravené formou písomného dodatku k tejto Zmluve, nebudú Objednávateľom Zhotoviteľovi uhradené a sú súčasťou diela a Zhotoviteľ nie je oprávnený požadovať ich zaplatenie z akéhokoľvek dôvodu
3. 4 Žiadna zo zmluvných strán nesmie postúpiť práva a povinnosti vyplývajúce z tejto Zmluvy na tretiu osobu bez predchádzajúceho písomného súhlasu druhej strany.
4. 5 Akékoľvek dohody, zmeny, alebo doplnenia tejto Zmluvy sú pre zmluvné strany záväzné len vtedy, keď sú obojstranne podpísané a nadobudnú účinnosť. Návrhy dodatkov k tejto Zmluve môže predkladať ktorákoľvek zo zmluvných strán. Na zmeny Zmluvy   
   sa primerane vzťahujú ustanovenia § 18 zákona o verejnom obstarávaní.
5. 6 V prípade zmeny obchodného mena, adresy, čísla účtu alebo iných údajov alebo skutočností, potrebných pre riadne plnenie tejto Zmluvy, každá zo zmluvných strán oznámi túto skutočnosť bezodkladne druhej strane.
   1. Všetky informácie, vrátane listín a ostatnej dokumentácie týkajúcej sa tohto zmluvného vzťahu, sú považované obidvoma zmluvnými stranami za dôverné. S výnimkou informácií vyžiadaných tretími osobami, ktorých oprávnenie vyplýva z príslušných právnych predpisov a informácií oznámených právnym a ekonomickým poradcom, žiadna zo zmluvných strán nie je oprávnená použiť, alebo poskytnúť informácie o predmete diela, alebo jeho časti iným osobám bez predchádzajúceho písomného súhlasu druhej zmluvnej strany.
   2. V prípade, že niektoré ustanovenie tejto Zmluvy je alebo sa stane neplatným, alebo neuskutočniteľným, nemá to vplyv na platnosť tejto Zmluvy ako celku. Pre tento prípad sa zmluvné strany zaväzujú, že takéto neplatné alebo neuskutočniteľné ustanovenie nahradia ustanovením iným, ktoré ho v právnom aj v obchodnom zmysle najbližšie nahradzuje.
   3. Prílohami tejto Zmluvy o dielo sú:

Príloha č. 1 Rozpočet stavby

Príloha č. 2 Zoznam subdodávateľov

Príloha č. 3 Poistenie zodpovednosti za škodu

Príloha č. 4 Doklad o zložení realizačnej zábezpeky podľa bodu 7.6 alebo 7.7

Príloha č.5 Harmonogram výstavby

* 1. Táto Zmluva o dielo sa vyhotovuje v 5 (piatich) rovnopisoch v slovenskom jazyku, 3 rovnopisy pre Objednávateľa, dva pre Zhotoviteľa.
  2. Táto Zmluva nadobúda platnosť dňom jej podpisu a účinnosť po kumulatívnom splnení nasledovných podmienok:

a) zverejnenie zmluvy na webovom sídle Objednávateľa v súlade s § 47a ods. 1 Občianskeho zákonníka a

b) na predmet zákazky, výsledkom ktorej je uzavretie tejto Zmluvy bude Objednávateľovi doručená správa z kontroly poskytovateľom NFP s výsledkom, že poskytovateľ NFP neidentifikoval nedostatky, ktoré by mali alebo mohli mať vplyv na výsledok verejného obstarávania zákazky, ktorej výsledkom je uzavretie tejto Zmluvy a pripustenie výdavkov na jej financovanie.

* 1. Zhotoviteľ sa zaväzuje strpieť výkon kontroly/auditu/overovania súvisiaceho s predmetom Zmluvy kedykoľvek počas platnosti a účinnosti zmluvy uzatvorenej medzi Objednávateľom ako prijímateľom nenávratného finančného príspevku a Ministerstvom pôdohospodárstva a rozvoja vidieka SR, zastúpeným: Trnavským samosprávnym krajom ako poskytovateľom príspevku, a to oprávnenými osobami v zmysle Všeobecných zmluvných podmienok (ktoré tvoria prílohu Zmluvy o poskytnutí nenávratného finančného príspevku) a poskytnúť im potrebnú súčinnosť. Zhotoviteľ zabezpečí plnenie tohto záväzku v rámci záväzkového vzťahu s každým zmluvným subdodávateľom diela. Oprávnené osoby na výkon kontroly/auditu sú najmä:

a. Poskytovateľ NFP a ním poverené osoby

b. Útvar následnej finančnej kontroly a nimi poverené osoby,

c. Najvyšší kontrolný úrad SR, príslušná Správa finančnej kontroly,

d. Certifikačný orgán a nimi poverené osoby

e. Orgán auditu, jeho spolupracujúce orgány a nimi poverené osoby

f. Splnomocnení zástupcovia Európskej Komisie a Európskeho dvora audítorov

g. Osoby prizvané orgánmi uvedenými v písmene a) až písmene d) tohto bodu v súlade s príslušnými právnymi predpismi SR a EÚ.

V Leopoldove dňa V .........................., dňa

Za Objednávateľa: Za Zhotoviteľa:

................................................ ............................................

Mgr. Terézia Kavuliaková